
Disgrifiad Swydd Swyddog y Wasg a Chyfathrebu 

Mae’r disgrifiad swydd hwn yn rhoi trosolwg o’r math o waith a lefel y cyfrifoldeb a ddisgwylir ar gyfer y swydd hon. Nid yw’n rhestr gyflawn o’r holl dasgau, a gall dyletswyddau newid o bryd i'w gilydd. Ond bydd natur gyffredinol y swydd a lefel y cyfrifoldeb yn aros yr un fath.

Adran 1 - Manylion y Swydd

	Teitl swydd
	Swyddog y Wasg a Chyfathrebu (Cymru)

	Cyfarwyddiaeth 
	Gwasanaethau a Chymorth

	Adran neu dîm (os yw’n berthnasol)
	Tîm Cymru

	Yn atebol i’r canlynol:
	Uwch Reolwr Polisi, Materion Cyhoeddus ac Ymgyrchoedd (Cymru)

	Is-weithwyr uniongyrchol
	Dim

	Lleoliad y swydd
	Gweithio gartref

	Cytunir ar oriau contract yn lleol gyda rheolwyr llinell



Adran 2 - Pwrpas y swydd

	Bydd swyddog y wasg a chyfathrebu yn cefnogi ac yn codi ymwybyddiaeth o waith MS Society a llais cymuned MS. Cynyddu a dyfnhau ei phroffil drwy hyrwyddo gweithgareddau drwy’r sianeli cyfryngau a chyfathrebu priodol yn y Gymraeg a’r Saesneg (cyfryngau cymdeithasol, y wefan a chysylltiadau digidol), yn enwedig cynyddu cyrhaeddiad ymgyrchoedd, gweithgareddau codi arian a gwasanaethau.





Adran 3 - Prif gyfrifoldebau ac atebolrwydd 

		
	Disgrifiad un llinell o gyfrifoldeb neu atebolrwydd

	1
	Hyrwyddo gwaith MS Society gyda phwyslais arbennig ar gefnogi gweithgareddau codi arian, ymgyrchu a gwasanaethau

	2
	Cefnogi’r gwaith o ddatblygu a darparu ein cynnig cyfathrebu digidol lleol - gwefan, sianeli cyfryngau cymdeithasol, cylchlythyrau

	3
	Rheoli ymholiadau gan y cyfryngau lleol a chynnal enw da’r elusen

	4
	Datblygu a chefnogi cronfa ddata astudiaethau achos MS Society yn lleol 

	5
	Darparu copi ysgrifenedig Cymraeg a Saesneg o ansawdd uchel ar gyfer cyhoeddiadau mewnol ac allanol gan gynnwys datganiadau i’r wasg, erthyglau, copi ar gyfer y we a’r cyfryngau cymdeithasol.

	6
	Cynnal ein sianeli cyfryngau cymdeithasol lleol gan sicrhau presenoldeb cryf a chynrychioladol yng Nghymru

	7
	Cefnogi a gweithio gydag Uwch Swyddog y Wasg (y DU) i ddelio â cheisiadau am gyfweliadau gan y cyfryngau, gan ddewis a briffio llefarwyr lleol priodol

	8
	Monitro’r sylw a roddir i straeon sy’n ymwneud ag MS yn y wasg a dosbarthu gwybodaeth i staff a gwirfoddolwyr o fewn amserlenni y cytunwyd arnynt.

	9
	Gweithio gydag Uwch Reolwr Polisi, Materion Cyhoeddus ac Ymgyrchoedd i gefnogi’r gwaith o ddatblygu a chyflwyno ymgyrchoedd lleol ar gyfer MS Society



	
































Adran 4 – Hyd a lled y swydd

	Adnoddau
	Bod yn gyfrifol am ddefnyddio a chadw asedau TG yn briodol o fewn cwmpas y swydd

	Staff neu wirfoddolwyr
	Amherthnasol

	Cyllideb
	Amherthnasol

	Cysylltiadau Allweddol
	Mae deiliad y swydd yn gweithio’n agos gyda’r canlynol: 
· Uwch Reolwr Polisi, Materion Cyhoeddus ac Ymgyrchoedd (Cymru)
· Cyfarwyddwr Gwlad, Cymru
· Cydweithwyr MS Society lleol a chenedlaethol 
· Cydweithwyr yn y Wasg, Cysylltiadau Cyhoeddus, Cyfathrebu a Digidol ar draws MS Society 
· Penaethiaid adrannau, rheolwyr a staff ar draws MS Society, yn benodol: Codi Arian, Ymchwil, Cysylltiadau Digidol a Gwasanaethau
· Grwpiau MS Lleol yng Nghymru

Allanol
Mae deiliad y swydd yn gweithio’n agos gyda’r canlynol:
 
· Pobl y mae MS yn effeithio arnynt yng Nghymru
· Swyddogion y wasg a staff cyfathrebu mewn elusennau eraill sy’n cefnogi pobl sydd â chyflyrau hirdymor (ee ar fentrau ar y cyd fel Wythnos Gofalwyr)
· Cysylltiadau yn y wasg mewn cyfryngau lleol a chenedlaethol


	Diogelwch gwybodaeth a llywodraethu data
	Cyfrifoldeb dros ymgymryd â chamau a chyfrifoldebau perthnasol yn unol â’r swydd a bennir gan MS Society. 



Adran 5 - Y prif bethau i’w cyflawni

	
	Mesurau llwyddiant 

	1
	Cryfhau ymgysylltiad â’r gymuned MS

	2
	Metrigau ymgysylltu fel dadansoddi cyfryngau cymdeithasol  

	3
	Ymgysylltu’n ddyfnach â rhanddeiliaid allweddol, yn enwedig pobl sy’n codi arian














Adran 6 - Cymwyseddau

	Cymhwysedd
	Lefel ofynnol (gweler isod)
	B
	E
	A
	T

	Yn meithrin cyd-gynhyrchu
	2
	
	X
	
	X

	Yn agored i newid ac arloesi
	2
	X
	
	X
	

	Penderfyniadau cadarn
	2
	
	X
	X
	

	Cydweithio
	2
	
	
	
	X

	Cyfathrebu effeithiol
	2
	
	
	X
	X

	Canolbwyntio ar ganlyniadau
	2
	X
	
	
	X

	Cynhwysiant
	2
	
	
	
	X

	Atebolrwydd
	1
	X
	X
	X
	X

	Arbenigwr ar dechnoleg
	2
	X
	
	X
	



	Lefel
	Disgrifiad

	5
	Strategol
Dealltwriaeth eang ac uwch o bolisïau a gweithdrefnau’r sefydliad, a sut mae pethau’n gweithio ar draws MS Society, neu wybodaeth arbenigol ddofn mewn maes penodol. Rhannu cyngor arbenigol ar bynciau sy’n ymwneud ag MS a chynrychioli MS Society mewn lleoliadau cyhoeddus neu allanol. Esbonio gweledigaeth a strategaeth y sefydliad yn glir mewn ffordd y gall eraill ei deall a gweithredu arni. Gwneud penderfyniadau pwysig sy’n cael effaith fawr ac sy’n sicrhau bod yr adnoddau cywir ar gael i’w cefnogi.


	4
	Awdurdod arbenigol neu gydnabyddedig 
Dangos gwybodaeth arbenigol ac arweinyddiaeth gref, gan ddylanwadu ar eraill mewn ffordd gadarnhaol. Mae cydweithwyr yn cyflawni tasgau’n rheolaidd ar lefel uchel, gan ddeall yn reddfol beth sydd angen ei wneud, sut mae’n effeithio ar feysydd eraill, a sut gellir ei wella er budd MS Society. Mae ganddynt arbenigedd dwfn ac maent yn canolbwyntio ar ddatblygu eu sgiliau. Nhw yw’r rhai y dylid troi atynt am gyngor ac maent yn adnabyddus am eu gwybodaeth, gan ddefnyddio eu profiad i fynd i’r afael â heriau newydd. Maent yn gyfrifol am reoli adnoddau sylweddol, fel pobl a chyllidebau, sy’n gysylltiedig â’u gwaith.

	3
	Cymhleth 
Gall y swyddi hyn gynnwys rheoli eraill neu beidio, ond maen nhw’n gofyn am ddefnyddio profiad neu wybodaeth broffesiynol i ddelio â gwybodaeth gymhleth neu ddata crai. Mae’r gwaith yn aml yn cynnwys datrys problemau anarferol drwy ddefnyddio eich crebwyll eich hun, heb fod angen cyfarwyddiadau. Bydd angen i chi hefyd weithio gydag eraill i oresgyn heriau a sicrhau canlyniadau ar draws gwahanol dimau neu adrannau.

	2
	Uwch
Gall y swyddi hyn gynnwys rheoli pobl neu beidio, ond maent yn gyfrifol am ddelio ag achosion a darparu gwasanaethau wyneb yn wyneb. Neu reoli pobl a phrosesau mewnol neu allanol (gan gynnwys gwirfoddolwyr). Mae pobl yn y swyddi hyn yn deall sut mae eu tîm neu eu swyddogaeth yn gweithio, yn helpu i feithrin perthnasoedd da y tu mewn a’r tu allan i’r sefydliad, ac yn gweithio gyda’i gilydd i sicrhau canlyniadau. Maen nhw’n defnyddio eu gwybodaeth i drefnu a rheoli tasgau a phrosesau, datrys problemau bob dydd, a helpu i wella’r ffordd mae pethau’n cael eu gwneud. 

	1
	Sylfaen 
Mae pobl yn y swyddi hyn yn cyfrannu at MS Society heb unrhyw gyfrifoldeb dros reoli prosesau na phobl. Mae pobl yn y swyddi hyn yn deall beth sydd ei angen ar gyfer eu swydd a sut mae’n cyd-fynd â swyddi a thasgau eraill. Maent yn gwybod beth sydd angen ei wneud ac mae ganddynt y sgiliau a’r gallu i gwblhau’r tasgau hynny.





Adran 7 - Cymwysterau a hyfforddiant

	Cymhwyster neu gyfatebol
	Amherthnasol

	Hyfforddiant mewnol
	Amherthnasol

	Cymwysterau neu hyfforddiant proffesiynol arall 
	Amherthnasol





Adran 8 - Manyleb y person (gwybodaeth, profiad, sgiliau a phriodweddau sydd eu hangen ar gyfer y swydd)

Bydd gofynion hanfodol yn cael eu profi yn ystod y cam ymgeisio (A) ac yn cael eu defnyddio fel meini prawf ar gyfer llunio rhestr fer er mwyn penderfynu pwy fydd yn cael eu gwahodd i gyfweliad. Ni ddylai fod mwy na 7 o feini prawf ar gyfer llunio rhestr fer. 

	Gofyniad
	Hanfodol
	Dymunol
	Profwyd*

	Profiad o weithio mewn swyddfa’r wasg, Cysylltiadau Cyhoeddus, cyfathrebu neu newyddiaduraeth
	X
	
	Ca

	Profiad o gyfathrebu digidol a chyfryngau cymdeithasol  
	X
	
	Ca C

	Sgiliau cyfathrebu rhagorol ar lafar ac ar bapur, yn Gymraeg ac yn Saesneg, ac yn gallu cyfathrebu’n effeithiol mewn amrywiaeth eang o gyfryngau ac amrywiaeth eang o gynulleidfaoedd/diwygio fel y bo’n briodol
	X
	
	Ca P

	Sgiliau rhyngbersonol rhagorol, a’r gallu i ddylanwadu/perswadio amrywiaeth eang o randdeiliaid
	X
	
	C P

	Profiad o weithio gyda phobl sy’n byw gydag anableddau ac y mae anableddau’n effeithio arnynt
	
	X
	C

	Dealltwriaeth dda o’r cyd-destun polisi iechyd a gofal cymdeithasol
	
	X
	C

	Profiad o waith Cyd-gynhyrchu
	
	X
	C

	Siarad Cymraeg yn rhugl
	X
	
	Ca



*Profwyd – Ca (cais), C (cyfweliad), A (asesiad neu brawf), P (drwy adolygiadau perfformiad gan gynnwys cyfnod prawf, 1:1 ac Adolygiad Datblygu Perfformiad (PDR))

Adran 9 - Gwybodaeth a gofynion eraill

	Cyfrinachedd
	Gwnewch yn siŵr bod gwybodaeth sensitif neu bersonol yn cael ei chadw’n breifat a’i rhannu â’r bobl iawn yn unig. Rhaid trin yr holl wybodaeth yn unol â GDPR a chyfreithiau a rheolau perthnasol eraill.

	Cydraddoldeb, amrywiaeth a chynhwysiant
	Gwnewch yn siŵr bod eich holl waith yn cefnogi ein hymrwymiad i gydraddoldeb, amrywiaeth a chynhwysiant. Fel elusen sy’n canolbwyntio ar helpu pobl anabl, rydyn ni'n disgwyl i bawb feddwl yn agored ac yn greadigol wrth ganfod a chael gwared ar unrhyw rwystrau a allai effeithio ar bobl anabl, gan gynnwys cydweithwyr, sy’n gweithio gyda ni.

	Iechyd a diogelwch
	Helpu i greu amgylchedd gwaith diogel drwy ddilyn yr holl reolau iechyd a diogelwch a chwblhau unrhyw hyfforddiant gofynnol.

	Diogelu
	Rydyn ni wedi ymrwymo i recriwtio’n ddiogel ac yn gyfrifol. Rydyn ni wedi ymrwymo i ddiogelu a hyrwyddo llesiant plant, pobl ifanc ac oedolion, ac rydyn ni'n disgwyl i’n holl staff a gwirfoddolwyr rannu’r ymrwymiad hwn. Ni fydd angen archwiliad Acess NI ar gyfer y swydd hon.

	Digidol, data a Thechnoleg
	Defnyddio technoleg yn hyderus i wneud eich gwaith, gan gynnwys galwadau llais a fideo ar y rhyngrwyd, Microsoft Office, mewnrwyd MS Society, systemau Adnoddau Dynol a chyllid, meddalwedd rheoli achosion, yn ogystal ag adnoddau ac apiau MS Society eraill.

	Gofynion corfforol neu feddyliol penodol anarferol sy’n gysylltiedig â’r swydd 
	Na

	Gofynion teithio
	Teithio o bryd i’w gilydd ar draws yr ardal

	Oriau anghymdeithasol
	Ar benwythnosau/gyda’r nos o bryd i’w gilydd




Diweddarwyd ddiwethaf 08/09/2026

